**PRAVOSUDNA AKADEMIJA**

**MAKSIMIRSKA CESTA 63**

**10 000 ZAGREB**

**Žiro-račun 2390001-1100375272**

**Matični broj 02601168**

**Šifra dijel. 8559**

**Broj RKP 45978**

**OIB 45836640931**

**Zagreb, 13. listopada 2023.**

**Obrazloženje posebnog dijela financijskog plana Pravosudne akademije**

**za razdoblje 2024. - 2026.**

Prijedlog financijskog plana Pravosudne akademije (u daljnjem tekstu: PA) za razdoblje 2024. - 2026. godinu temelji se na obvezama PA koje proizlaze iz Strategije reforme pravosuđa, plana legislativne aktivnost, obveza prema međunarodnim projektima i organizacijama, provedbi europskih projekata u kojima je PA dionik i korisnik te programa stručnog usavršavanja predloženog po Programskom vijeću PA.

**PRIHODI I PRIMICI**

Pravosudna akademija najznačajnije primitke u razdoblju 2024.-2026. planira iz izvora 11, a koji će biti utrošeni za podmirivanje redovnih aktivnosti Pravosudne akademije, odnosno na programe stručnog usavršavanja temeljem odluke Programskog vijeća Pravosudne akademije te na podmirivanje rashoda za zaposlene i ostalih materijalnih rashoda.

U 2024., 2025. i 2026.g. zbog okončanja projekata sufinanciranih iz Europskog socijalnog fonda više nema planiranih prihoda s izvora 12 i 561.

U razdoblju 2024.-2026. ukupni primici iznose 1,5 mil EUR, a od čega se na izvor 11 odnosi 97%.

Porast učešća izvora 11 u ukupnim primicima u odnosu na prethodno razdoblje rezultat je okončanja projekata sufinanciranih EU sredstvima.

U navedenom razdoblju Pravosudna akademija nije planirala zaduživanje.

**RASHODI I IZDACI**

1. **Administracija i upravljanje (A844001)**

Planirani rashodi za zaposlene temeljeni su na projekciji plaća koje će se isplatiti u 2023.g., pri čemu je broj i struktura zaposlenika planiran na način da nema povećanja broja djelatnika u odnosu na broj zaposlenih na kraju godine.

Planirani materijalni i financijski rashodi na ovoj stavci planirani su racionalno i u skladu s potrebama u cilju osiguravanja nesmetanog rada, a napominjemo da je u ovu kategoriju rashoda uključena je i naknada za rad članovima Programskog vijeća PA, temeljem odredbi novog Zakona o Pravosudnoj akademiji iz 2019.g. u visini od 36.000 EUR u 2024.

**b) Stručno usavršavanje pravosudnih dužnosnika i savjetnika u pravosudnim tijelima (A629024)**

U okviru ove stavke predviđeno je kontinuirano stručno usavršavanje za suce, državne odvjetnike, sudačke i državno odvjetničke savjetnike te razvoj novih obrazovnih materijala za provođenje aktivnosti kontinuiranog stručnog usavršavanje sudaca, državnih odvjetnika, sudačkih i državno odvjetničkih savjetnika.

Rashodi i izdaci za pozicije: a) razvoj novih materijala i b) provedbu gore navedenih aktivnosti planirani su u iznosu od 265.000,00 EUR godišnje. U ovom trenutku planirano je održavanje najvećeg broja radionica u direktnom kontaktu s polaznicima što je kvalitetnija opcija u odnosu na on-line predavanja.

**c) Obuka vježbenika u pravosudnim tijelima**

Sukladno odredbama Zakona o vježbenicima u pravosudnim tijelima i pravosudnom ispitu PA će organizirati edukaciju za vježbenike u pravosudnim tijelima.

**d) Državna škola za pravosudne dužnosnike ( A 844002)**

Državna škola za pravosudne dužnosnike (u daljnjem tekstu: Škola) je ustrojstvena jedinica u sastavu Akademije. Osobe primljene u državnu službu na neodređeno vrijeme i raspoređene na radno mjesto savjetnika u pravosudnom tijelu obvezni su polaznici Škole. Planirana sredstva utrošit će se u održavanje edukacije polaznika Državne škole, a odnose se na naknade predavačima i ocjenjivanje pisanih provjera znanja.

**e)** **Stručno usavršavanje službenika iz područja pravosuđa (A 844003)**

PA nastavlja s edukacijom službenika u pravosudnim tijelima koja je započela 2016.godine kao nova ciljna skupina Akademije, sukladno izmjenama i dopunama Zakona o Pravosudnoj akademiji iz 2015. godine.

U ovoj aktivnosti tijekom godina došlo je do povećanja broja radionica, a zbog velikog interesa službenika te smo u nekoliko posljednjih godina kontinuirano povećavali sredstva namijenjena edukaciji navedene ciljne skupine.

**f) Uz navedeno predvidjeli smo i aktivnosti na izvorima 31, 43, 51 i 61, a koji se financiraju vlastitim sredstvima.**

Tomislav Briški

tajnik Pravosudne akademije